《元基席上再送士仪》
明代·萧显

离席因君荐木桃，碧缸新酒泻春涛。诗盟递结东西社，坐客平分上下曹。

帘动午风花气暖，几当晴日篆烟高。狂歌亦是骊驹曲，三叠阳关意未豪。

作者简介：（1431—1506）山海卫人。字文明，号履庵，更号海钓。成化八年进士，擢兵科给事中，累官福建按察佥事。以正直称，为诗清简有思致，书尤沉著顿挫，自成一家。有《海钓遗风》等。